**Adatvédelmi tájékoztató és folyamatleírás a „Classic is cool” projekttel összefüggő adatkezelésről**

A ***Gödöllői Királyi Kastély Közhasznú Nonprofit Kft.*** (továbbiakban: Társaság) az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, a továbbiakban GDPR) előírásai szerint, jelen tájékoztatóval és folyamatleírással tájékoztatja Önt a személyes adatai kezelésével kapcsolatos minden tényről. A folyamatban való részvétellel Ön, mint érintett a jelen folyamatleírás szerint válik az adatkezelés érintettjévé.

**Az adatkezelő pontos megnevezése, elérhetőségei:**

**Adatkezelő megnevezése: Gödöllői Királyi Kastély Közhasznú Nonprofit Kft**

**Adatkezelő adószáma: 18665161-2-13**

**Adatkezelő székhelye: 2100 Gödöllő, Grassalkovich-kastély 5852. hrsz.**

**Adatkezelő e-elérhetősége:** **titkarsag@kiralyikastely.hu**

**Vezető tisztségviselő: Dr. Ujváry Tamás**

**Az adatkezelő adatvédelmi tisztviselőjének (neve és) elérhetősége:**

L Tender-Consulting Zrt.

office@ltender.hu

**Az adatkezelés folyamatának leírása:**

A Gödöllői Királyi Kastély Közhasznú Nonprofit Kft. „CLASSIC IS COOL” elnevezéssel projektet (továbbiakban: Projekt) indít, melynek célja a 14-18 éves fiatalok bevonása múzeumi online tartalmak készítésébe (digitális kompetenciák elmélyítését szolgáló, élmény- és felfedezés központú, komplex tehetséggondozó program keretében: (digitális kompetencia fejlesztése, történelem ismeretek (narratív kompetencia fejlesztése), kommunikációs kompetencia.

Konkrét célja az lenne, hogy a „Royal Triós” felületeket Classic Is Cool néven vigyék tovább, és főleg a YouTube-on, valamint az Instagram és a TikTok felületén is új tartalmakat hozzanak létre.

Jelentkezés menete a Google Forms felületen keresztül történik. A toborzás 2022 januárjától indul a kastély online felületein, az iskolákba kihelyezett plakátokkal, valamint a kontakt pedagógusok segítségével.

A projekt során az abban résztvevőkkel digitális tartalom kerül létrehozásra, mely a fent említett felületeken, illetve megfelelő érdeklődés esetén további social, vagy egyéb média felületeken is megjelenítésre kerülne.

**Az adatkezelés célja:**

1. „CLASSIC IS COOL” elnevezésű projektre történő jelentkezés,
2. a projekt eredményes lebonyolítása, valamint a projekt során készült médiatartalom felhasználása a social media és egyéb média felületeken.

**Az adatkezelés jogalapja:**

1. A projektre történő jelentkezés vonatkozásában GDPR 6. cikk (1) a) szerinti érintetti hozzájárulás.
2. A projekt eredményes lebonyolítása, valamint a projekt során készült médiatartalom felhasználása céljából történő adatkezelés vonatkozásában a GDPR 6. cikk (1) b) az adatkezelés olyan szerződés teljesítéséhez szükséges, amelyben az érintett az egyik fél.

**kezelt adatok köre:**

név, lakcím, e-mail cím, telefonszám, a résztvevő iskolájának neve, az érintett képmása és hangja, illetve kameraképpel megszerezhető egyéb adatok

**Az adatkezelés során az adat az alábbi harmadik személyek részére, a megjelölt jogalappal kerül továbbításra:**

A ***Társaság*** az adatokat harmadik fél részére nem továbbítja, ám felhívja az érintettek figyelmét, hogy személyes adatok bíróság és hatóság részére történő kiadását előírhatja jogszabály. Amennyiben bíróság vagy hatóság jogszabályban rögzített eljárása során személyes adatok átadására kötelezi a ***Társaságot***, úgy a ***Társaság*** jogszabályi kötelezettségét teljesítve, köteles a kért adatokat az eljáró bíróság vagy hatóság rendelkezésére bocsátani.

**A személyes adatok tárolásának időtartama:**

1. A projektre történő jelentkezés vonatkozásában az érintett hozzájárulásának visszavonásáig, vagy a projektben történő részvétel elbírálásáig,
2. a projektben való részvétel esetén pedig a projekt céljának megvalósulásáig, nyilvánosságra hozatala esetében mindaddig, amíg arra mérhetően pozitív érdeklődésre tarthat számot.

**Automatizált döntéshozatal ténye:**

Az adatkezelés során automatizált döntéshozatal nem történik.

**Az érintetti joggyakorlásra vonatkozó szabályok:**

a ***Társaság*** tájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet:

1. A projektre történő jelentkezésre vonatkozóan
* kérheti tájékoztatását személyes adatai kezeléséről,
* kérheti személyes adatainak helyesbítését,
* visszavonhatja adatkezeléshez adott hozzájárulását,
* kérheti személyes adatainak törlését (GDPR 17. cikk (1) bekezdésében meghatározott feltételek esetén)
* kérheti személyes adatai kezelésének korlátozását,
* élhet adathordozhatósághoz való jogával (ha az adatkezelés automatizált módon történik)*.*
1. A projekt eredményes lebonyolítása, valamint a projekt során készült médiatartalom felhasználása vonatkozásában
* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatainak törlését (GDPR 17. cikk (1) bekezdésében meghatározott feltételek esetén)
* kérheti személyes adatai kezelésének korlátozását,
* élhet adathordozhatósághoz való jogával (ha az adatkezelés automatizált módon történik)*.*

A ***Társaság*** gondoskodik az adatok biztonságáról, megteszi továbbá mindazon technikai és szervezési intézkedéseket, amelyek a GDPR és az egyéb adat-, és titokvédelmi szabályok érvényre juttatásához szükségesek. Az adatokat védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

A ***Társaság*** törekszik arra, hogy az Önnek adott tájékoztatás minden esetben a GDPR által meghatározott szabályok teljesítése mellett is a lehetőségekhez mérten tömör, átlátható, érthető, könnyen hozzáférhető, világos és közérthető legyen.

Amennyiben jelen tájékoztatóban felsorolt célok tekintetében élni szeretne a GDPR-ban meghatározott jogaival úgy, kérelmét elsősorban írásban terjesztheti be az Adatvédelmi tisztviselőnek címzett, jelen tájékoztatóban feltüntetett elérhetőségén. Amennyiben Ön azonban szóbeli tájékoztatást kér, úgy személyazonossága igazolását követően a ***Társaság*** erre felhatalmazott munkatársa a tájékoztatást szóban is megadhatja, ha a tájékoztatáshoz szükséges adatok részére rendelkezésére állnak. Minden más esetben az igényt munkatársunk rögzíti és a kérelem beérkezésétől számított legkésőbb egy hónapon belül tájékoztatjuk Önt kérelmével kapcsolatosan. Ezt a határidőt maximum további két hónappal hosszabbíthatjuk meg, ha a kérelem összetettsége vagy az aktuálisan kezelt kérelmek száma ezt indokolja, ellenben erről a kérelem kézhezvételétől számított egy hónapon belül, elektronikus úton tájékoztatjuk.

Amennyiben nem intézkedünk a kérelmére vagy az intézkedésünket nem fogadja el, úgy jogorvoslattal élhet. Adatkezelési eljárásunkkal kapcsolatban Ön panasszal fordulhat a Nemzeti Adatvédelmi és Információszabadság Hatósághoz, vagy választása szerint a lakóhelye vagy tartózkodási helye szerint illetékes törvényszékhez.

Felhívjuk azonban a figyelmét, hogy a Nemzeti Adatvédelmi és Információszabadság Hatóság gyakorlata alapján panaszát akkor fogadja be a Hatóság, ha előbb az adatkezelőhöz, esetünkben tehát hozzánk fordult, de nem intézkedtünk a kérelmére vagy az intézkedésünket nem fogadta el. Javasoljuk ezért, hogy először ***Társaságunkkal***vegye fel a kapcsolatot!